Sikloon Catarina, 'n skaars Suid-Atlantiese tropiese sikloon op 26 Maart 2004 soos vanaf die Internasionale Ruimtestasie gesien.
In weerkunde is 'n tropiese sikloon 'n stormstelsel wat aangedryf word deur die hitte wat vrygestel word wanneer vogtige lug styg en weer kondenseer. Die naam dui op die oorsprong in die trope en op hul sikloniese aard. Siklone draai antikloksgewys in die noordelike halfrond en kloksgewys in die suidelike halfrond. Afhangende van hulle ligging en sterkte word verskeie benamings gebruik om na die storms te verwys, soos orkaan, tifoon en tropiese storm.
Die term tifoon verwys na tropiese siklone in die noordwestelike Asiatiese gebiede van die Stille Oseaan.
Orkaan Sandy het op dele van die Wes-Karibiese en Mid-Atlantiese see asook die Noord-Oostelike dele van die VSA voorgekom. Sandy is deur 'n tropiese golf veroorsaak wat versterk het en 6 ure later in 'n tropiese storm verander het; die storm het al sterker geraak en in 'n orkaan verander. Die storm het sterk winde, stortreën, reuse vloede, asook baie sterk winde van 175km/h asook groot golwe aan die kusgebied veroorsaak.